Arc de Triomphe

Arc de Triomphe de l'Étoile ("Gerbang Kemenangan Dataran Bintang") adalah sebuah tugu di hujung barat Champs-Élysées, Paris, Perancis yang terletak di pusat Dataran Charles de Gaulle - Place de l'Étoile ("Dataran Bintang") merupakan nama asal dataran sempena bentuk "bintang" (Étoile) yang terhasil daripada pencabangan jalan memusat dari dataran tersebut. Binaan ini memperingati askar-askar yang berjuang untuk Perancis, khususnya sewaktu Perang Napoleon terdapat nama semua jeneral dan perang yang diperjuangkan mereka pada bahagian dalam dan atas gerbang. Di bawahnya adalah Makam Askar Tidak Dikenali dari Perang Dunia Dunia. Tugu ini telah direkabentuk oleh Jean Chalgrin pada 1806 di mana beliau diilhamkan Gerbang Titus yang ada di Roma. Tugu ini berdiri setinggi 49.5 m (162 ka), lebar 45 m (148 ka) dan tebal 22 m (72 ka). Kekubah besarnya setinggi 29.19 m (95.8 ka) dan lebar 14.62 m (48.0 ka). Kekubah kecilnya pula setinggi 18.68 m (61.3 ka) dan lebar 8.44 m (27.7 ka). Ia turut mempunyai ukiran-ukiran pahlawan bogel menentang pahlawan-pahlawan Jermanik berjanggut dalam baju rantai. Ia merupakan gerbang kemenangan kedua terbesar wujud. Bahkan, saiz ia sangat besar sehingga suatu pesawat dapat diterbangkan melaluinya dengan selamat sepertimana dilakukan Charles Godefroy dengan pesawat bersayap kembar Nieuportnya menyambut penamat Perang Dunia Kedua tahun 1919 yang turut dapat dirakam dalam filem berita. Gerbang ini merupakan binaan menonjol dalam deretan tugu dan jalan raya mewah pada laluan yang memanjang dari halaman dalam Istana Louvre jauh ke pinggiran Paris. Reka bentuk Ukiran Terdapat empat karya utama yang muncul pada tiap-tiap tiang utama gerbang: Le Départ de 1792 (La Marseillaise) karya François Rude - meraikan Peristiwa 10 Ogos yang memulakan Republik Pertama Perancis. Le Triomphe de 1810 karya Jean-Pierre Cortot memperingati Perjanjian Schönbrunn - ia memaparkan Napoleon yang berpakaian Romawi. La Résistance de 1814 karya Antoine Étex - memperingati keterlibatan pihak Perancis dalam tentera bersekutu semasa Perang Campuran Keenam La Paix de 1815, karya Antoine Étex - memperingati pemeteraian Perjanjian Paris. Terdapat enam ukiran pada muka-muka binaan gerbang menandakan titik penting dalam zaman-zaman Revolusi dan Napoleon: Makam Askar Tidak Dikenali (Tombe du Soldat inconnu) Suatu Makam Perajurit Tak Dikenali didirikan di bawah gerbang besar ini. Ia mempunyai suatu nyalaan api abadi memperingati para askar terkorban yang tidak dapat dikenalpasti dalam Perang-Perang Dunia Pertama dan Kedua. Ia didirikan pada ulang tahun pertama selepas gencatan senjata ditandatangani antara pepihak Perancis dan Jerman pada 11 November 1918 yang menamatkan Perang Dunia Pertama tahun 1920; satu upacara peringatan diadakan di sana pada tarikh sama setiap tahun. Dalam tapak ini terletaknya suatu keranda diletakkan di gereja kecil tingkat pertama gerbang pada 10 November 1920 sebelum dikebumikan pada 28 Januari 1921. Tapak ni mempunyai suatu prasasti bertulis: ICI REPOSE UN SOLDAT FRANÇAIS MORT POUR LA PATRIE1914–1918("Di sini bersemadinya seorang askar Perancis yang berkorban untuk tanah air1914–1918"). Ketercapaian Gerbang ini boleh dimasuki melalui sebuah terowong. Ia juga boleh dilawati dengan menggunakan RER dan Métro di hentian Charles de Gaulle—Étoile. Arc mempunyai satu lif, ke tingkat di bawah tingkat pemerhatian luar. Pengunjung boleh mendaki 284 anak tangga untuk menuju ke puncak Arc atau menaiki lif dan berjalan 46 langkah. Dari puncak terdapat pemandangan yang indah kota Paris, ke arah dua belas jalan utama yang menuju ke Place de l'Étoile dan satu dari bulatan sangat sibuk di mana Arc berdiri. Nota Pautan luar Inscriptions on the Arc de Triomphe The names of 660 persons inscribed on the Arc de Triomphe Clarification of history of Arc de Triomphe